Malmö FF har også mindre og frittstående supportergrupper, hvorav den mest framtredende er Supras Malmö, som ble stiftet i 2003 av en sammenslåing av mindre Ultrasgrupper, samt andre dedikerte fans. Navnet «Supras» er en sammenslåing av «supporter» og «ultras», hvorav ultras indikerer inspirasjon fra fankultur med røtter fra land rundt Middelhavet. Supras Malmö er den mest synlige gruppen på Swedbank Stadion, med sine bannere og flagg. En annen supportergruppe med lignende mål er Rex Scania. MFF Tifosi 96 er et nettverk supportere som står bak tifos ved spesielle begivenheter og i viktige kamper.